Τίτλος Διδακτικού Σεναρίου:

«Το προσφυγικό ζήτημα του 1922 μέσα από μαρτυρίες και τεκμήρια»

Χρόνος Υλοποίησης: 45΄

Τίτλος φύλλου εργασίας:

**Οι δυσκολίες των προσφύγων**

* Είστε ιστορικοί και συγγράφετε ένα ιστορικό κείμενο για την καθημερινή ζωή των προσφύγων στην Ελλάδα μετά τη Μικρασιατική καταστροφή. Αφού μελετήσετε τις πηγές, να γράψετε ένα σύντομο κείμενο που να καταδεικνύει τις δυσκολίες και τα εμπόδια που συνάντησαν οι πρόσφυγες στην προσπάθεια επιβίωσής τους στην Ελλάδα.

Οδηγίες:

1. Στην επιλογή Καταθέτη/Οργανισμού της *Πολιτιστικής και Γενεαλογικής συλλογής της Κεντρικής Μακεδονίας* του ΙΜΕ θα αναζητήσετε το όνομα Βαλήλας και θα μελετήσετε το κείμενο:

* «Αναμνήσεις Νικολάου Βαλήλα, πατέρα του Γεωργίου Βαλήλα, από την προσφυγιά των Αρτακηνών»

2. Στην επιλογή Καταθέτη/Οργανισμού της *Πολιτιστικής και Γενεαλογικής συλλογής Αττικής* του ΙΜΕ θα αναζητήσετε το όνομα Δημήτριος Βασιλειάδης, Πριν από 70 χρόνια στη Νέα Φιλαδέλφεια, έκδοση Πνευματικού Κέντρου Δήμου Νέας Φιλαδέλφειας και θα μελετήσετε τα κείμενα:

* «Το νερό στον προσφυγικό συνοικισμό της Νέας Φιλαδέλφειας»
* «Σχολεία και εκπαίδευση στη Νέα Φιλαδέλφεια»
* «Θέματα υγείας στο συνοικισμό της Νέας Φιλαδέλφειας»

3. Στην επιλογή Καταθέτη/Οργανισμού της *Πολιτιστικής και Γενεαλογικής συλλογής Αττικής* του ΙΜΕ θα αναζητήσετε το όνομα Κελεσίδου Άννα και θα ακροαστείτε το ηχητικό ντοκουμέντο (παρέχεται και σε μορφή κειμένου):

* «Η ντροπή τού να είσαι πρόσφυγας», μαρτυρία της Κελεσίδου Άννας